Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak langile autonomoak babesteko politikei buruz aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Carlos Pérez-Nievas López de Goicoechea jaunak, Legebiltzarreko Erregelamenduaren 184. artikuluan eta hurrengoetan xedatuaren babesean, honako interpelazio hau aurkezten du, Osoko Bilkuran eztabaidatzeko:

40.000 langile autonomotik gora dago gure Foru Komunitatean, zailtasun handiak pairatzen dituzten ekintzaileak guztiak ere, eta gaur egun bizi dugun egoera ekonomikoak era dramatikoagoan eragiten die enpresa handiei baino. Horregatik guztiagatik, langile autonomoak babesteko politikei buruzko interpelazio hau aurkezten dugu.

Iruñean, 2022ko irailaren 8an

Foru parlamentaria: Carlos Pérez-Nievas López de Goicoechea